Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg, til en ændring af protokol 31 til EØS-aftalen om samarbejde på særlige områder ud over de fire friheder /* COM/2014/0250 final - 2014/0133 (NLE) */





BEGRUNDELSE 1. BAGGRUND FOR FORSLAGET For at sikre den nødvendige retssikkerhed og ensartethed i det indre marked bør Det Blandede EØS-Udvalg indarbejde al relevant EU-lovgivning i EØS-aftalen hurtigst muligt efter vedtagelsen og gøre det muligt for EØS-EFTA-staterne at deltage i EØS-relevante EU-foranstaltninger, EU-aktiviteter og EU-programmer. EØS-aftalens artikel 78 fastsætter, at de kontraherende parter skal styrke og udvide samarbejdet inden for rammerne af Unionens virksomhed med hensyn til bl.a. små og mellemstore virksomheder. 2. RESULTATER AF HØRINGER AF INTERESSEREDE PARTER OG KONSEKVENSANALYSER Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre protokol 31 til EØS-aftalen om samarbejde på særlige områder ud over de fire friheder for at udvide samarbejdet mellem de kontraherende parter på området små og mellemstore virksomheder. Europa-Parlamentets og Rådets forordning (EU) nr. 1287/2013 af 11. december 2013 om et program for virksomheders konkurrenceevne og små og mellemstore virksomheder (Cosme) (2014-2020) og om ophævelse af afgørelse nr. 1639/2006/EF[1] skal derfor indarbejdes i EØS-aftalen. Protokol 31 til EØS-aftalen bør således ændres for at gøre det muligt at gennemføre dette udvidede samarbejde fra den 1. januar 2014. Det bør bemærkes, at Liechtenstein og Norge fritages fra at deltage i programmet og fra at bidrage finansielt hertil. 3. JURIDISKE ASPEKTER AF FORSLAGET I henhold til artikel 1, stk. 3, i Rådets forordning (EF) nr. 2894/94 om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til sådanne afgørelser. Kommissionen forelægger udkastet til Det Blandede EØS-Udvalgs afgørelse til vedtagelse i Rådet som Unionens holdning. Kommissionen håber snarest muligt at kunne forelægge forslaget i Det Blandede EØS-Udvalg. 4. VIRKNINGER FOR BUDGETTET Det foreslås at ændre protokol 31 til EØS-aftalen for at give EØS/EFTA-staterne mulighed for at deltage i programmet og bidrage finansielt hertil i henhold til de betingelser, der er fastsat i EØS-aftalen. 2014/0133 (NLE) Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg, til en ændring af protokol 31 til EØS-aftalen om samarbejde på særlige områder ud over de fire friheder RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 173 og 195 og artikel 218, stk. 9, under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde[2], særlig artikel 1, stk. 3, under henvisning til forslag fra Europa-Kommissionen, ud fra følgende betragtninger: (1) Protokol 31 til aftalen om Det Europæiske Økonomiske Samarbejdsområde (i det følgende benævnt "EØS-aftalen") indeholder særlige bestemmelser og ordninger vedrørende samarbejde på særlige områder ud over de fire friheder. (2) Samarbejdet mellem EØS-aftalens kontraherende parter bør udvides til at omfatte Europa-Parlamentets og Rådets forordning (EU) nr. 1287/2013 af 11. december 2013 om et program for virksomheders konkurrenceevne og små og mellemstore virksomheder (Cosme) (2014-2020) og om ophævelse af afgørelse nr. 1639/2006/EF[3]. (3) Protokol 31 til EØS-aftalen bør derfor ændres for at gøre det muligt at gennemføre dette udvidede samarbejde fra den 1. januar 2014 — VEDTAGET DENNE AFGØRELSE: Artikel 1 Den holdning, som Unionen skal indtage i Det Blandede EØS-Udvalg til den foreslåede ændring af protokol 31 til EØS-aftalen, baseres på det udkast til Det Blandede EØS-Udvalgs afgørelse, der er knyttet til nærværende afgørelse. Artikel 2 Denne afgørelse træder i kraft på dagen for vedtagelsen. Udfærdiget i Bruxelles, den […]. På Rådets vegne Formand [1] EUT L 347 af 20.12.2013, s. 33. [2] EFT L 305 af 30.11.1994, s. 6. [3] EUT L 347 af 20.12.2013, s. 33. BILAG DET BLANDEDE EØS-UDVALGS AFGØRELSE nr. .../2014 af om en ændring af protokol 31 til EØS-aftalen om samarbejde på særlige områder ud over de fire friheder DET BLANDEDE EØS-UDVALG HAR — under henvisning til aftalen om Det Europæiske Økonomiske Samarbejdsområde, i det følgende benævnt "EØS-aftalen", særlig artikel 86 og 98, og ud fra følgende betragtninger: (1) Samarbejdet mellem EØS-aftalens kontraherende parter bør udvides til at omfatte Europa-Parlamentets og Rådets forordning (EU) nr. 1287/2013 af 11. december 2013 om et program for virksomheders konkurrenceevne og små og mellemstore virksomheder (Cosme) (2014-2020) og om ophævelse af afgørelse nr. 1639/2006/EF[1]. (2) Protokol 31 til EØS-aftalen bør derfor ændres i overensstemmelse hermed for at gøre det muligt at gennemføre dette udvidede samarbejde fra den 1. januar 2014 — VEDTAGET DENNE AFGØRELSE: Artikel 1 Følgende indsættes i artikel 7, stk. 5, i protokol 31 til EØS-aftalen: "- 32013 R 1287: Europa-Parlamentets og Rådets forordning (EU) nr. 1287/2013 af 11. december 2013 om et program for virksomheders konkurrenceevne og små og mellemstore virksomheder (Cosme) (2014-2020) og om ophævelse af afgørelse nr. 1639/2006/EF (EUT L 347 af 20.12.2013, s. 33). Liechtenstein og Norge fritages fra at deltage i programmet og fra at bidrage finansielt hertil." Artikel 2 Denne afgørelse træder i kraft dagen efter, at den sidste meddelelse er indgivet til Det Blandede EØS-Udvalg, jf. EØS-aftalens artikel 103, stk. 1*. Den anvendes fra den 1. januar 2014. Artikel 3 Denne afgørelse offentliggøres i Den Europæiske Unions Tidendes EØS-afsnit og EØS-tillæg. Udfærdiget i Bruxelles, På Det Blandede EØS-Udvalgs vegne Formand Sekretærer for Det Blandede EØS-Udvalg [1] EUT L 347 af 20.12.2013, s. 33. * [Ingen forfatningsmæssige krav angivet.] [Forfatningsmæssige krav angivet.]